2019. április 22.

Sajtóközlemény

Nemesvámos 0112/54 HRSZ-ú ingatlanon megvalósuló Agrárlogisztikai központ projektnyitó BEFEJEZÉSE

**Befejeződött a Nemesvámos 0112/54 helyrajzi számú ingatlanon a TOP-1.1.3.-15 VE\_1-2016-00004 kódszámú „Helyi termékek piacra jutását segítő agrárlogisztikai fejlesztés Nemesvámoson” projekt. Az Agrárlogisztikai központ esetében a közbeszerzésen nyertes vállalkozó a Gábriel Generál Kft. volt.**

A pályázat megvalósulásával két fontos célt sikerült elérnünk: egyrészről azt, hogy a helyi és környékbeli kistermelők számára biztosítani tudjuk a továbbfejlődés lehetőségét, valamint a piacon való megerősödésüket, másrészről biztosítottá vált az, hogy az újonnan épülő óvoda étkeztetése mindig friss, és nyomon követhető alapanyagokból történhessen. Ezen fejlesztés így olyan komplex, alulról jövő kezdeményezésnek megvalósulásának kezdetét jelenti, amely minta jelleggel kíván szolgálni a térség gazdasági szereplői számára.

Az agrárlogisztikai központra vonatkozóan a fejlesztés tárgya, egy helyi termékek piacra jutását elősegítő, a termelést követő műveletekhez (pl.: tárolás, válogatás) kapcsolódó tároló kapacitás kiépítése Nemesvámos településen, mely fejlesztést az igényfelmérés során (pl.: reprezentatív kérdőíves kutatás) kapott eredmények hívták életre, ugyanis a településen található számos olyan helyi és környékbeli termelő, akik a terményeiket, termékeiket nem, vagy csak korlátozott mennyiségben, számban képesek elraktározni. A fejlesztéshez kapcsolódó termékek food és non food termékek is kapcsolódnak majd, melyeknek tárolására alkalmas az önkormányzati ingatlanon megvalósult körülbelül 830 m2-es raktárépület. Célunk ezen épület létesítésével az volt, hogy a helyi gazdák számára segíthessünk a hosszú távú gazdasági fejlődésük érdekében egy hatékonyabb tároló kapacitás létrehozásával.

A fejlesztés során természetesen a környezettudatosságra és energiahatékonyságra is kiemelt figyelmet fordítottunk: az agrárlogisztikai csarnok energiaellátását részben napelemes rendszer biztosítja, továbbá az üzemeltetés során szelektív hulladékgyűjtés valósul majd meg.

A beruházás a kivitelezési szerződés szerinti tartalommal, a szerződésben kitűzött határidő előtt valósult meg.